|  |  |  |
| --- | --- | --- |
|

|  |  |
| --- | --- |
| [Navn 1] [Navn 2]Studienr. XXXXXX | **Studienævn for XXX**AdressePostnr. bySagsbehandler:[Navn 1][Navn 2]Telefon: 9940 ####Email: xxx@xxx.aau.dk |

 |

 Dato: [Brevdato]
 Sagsnr.: [Sagsnr.]

**Afgørelse i din sag om dispensation fra deltagelseskravet på første studieår**

Studienævnet for XXX har nu truffet afgørelse i din sag om dispensation fra deltagelseskravet. Du har den XXX indsendt ansøgning herom.

**Resultatet er**:

* Studienævnet vurderer, at du **ikke** er berettiget til en dispensation
* Du udmeldes af Aalborg Universitet den xx-xx-xxxx [14 dage]

På de næste sider kan du læse mere om begrundelsen og reglerne for afgørelsen samt klagevejledning.

Venlig hilsen

Navn
Titel

**Begrundelsen for afgørelsen**

*Sådan vurderer vi sagen*

Studienævnet vurderer, at der ikke foreligger usædvanlige forhold, der berettiger dig til en dispensation af deltagelseskravet på første studieår. Studienævnet giver derfor afslag på din dispensationsansøgning.

Du udmeldes derfor af Aalborg Universitet den xx-xx-xxxx [14 dage].

Nedenfor følger en gennemgang af de hovedhensyn, der ligger til grund for studienævnets afgørelse.

*Hvad er afgørende for sagen*

På tidspunktet for udgangen af første studieår havde du ikke deltaget i minimum en prøve i hvert modul på 1. og 2. semester af din uddannelse. Du mangler konkret at deltage i prøverne i følgende moduler [moduler].

Det følger af *Aalborg Universitets fælles regler for tilmelding til undervisning og prøve* (tilmeldingsreglerne) § 17, stk. 1, at studerende på første studieår af en bacheloruddannelse eller en professionsbacheloruddannelse skal have deltaget i minimum en prøve i hvert modul på 1. og 2. semester inden udgangen af første studieår. Universitetet kan dog dispensere fra tidsfristen, hvis der foreligger usædvanlige forhold, herunder bl.a. sygdom.

Studienævnet lægger vægt på, at… Studienævnets begrundelse [For hvert forhold, som den studerende angiver i sin ansøgning, skal der være en begrundelse for, hvorfor det pågældende forhold **ikke** betragtes som usædvanligt og dermed dispensationsgivende inkl. en vurdering af sagen ift. studienævnets praksis]]

På baggrund af sagens dokumentation er det studienævnets vurdering, at der ikke foreligger usædvanlige forhold, der kan berettige dig til en dispensation. Studienævnet vurderer således ikke, at du opfylder betingelserne dispensation, og studienævnet giver derfor afslag på din dispensationsansøgning.

Da studienævnet ikke kan imødekomme din dispensationsansøgning, er du afskåret fra at gennemføre uddannelsen.

Du udmeldes derfor af Aalborg Universitet den xx-xx-xxxx [14 dage].

Du skal være opmærksom på, at du 3 måneder efter udmeldelsesdatoen ikke længere vil have adgang til Aalborg Universitets IT-systemer, herunder studentermail, Moodle og STADS-selvbetjening.

Hvis du får udbetalt SU, bliver der automatisk givet besked til SU-systemet om din udmeldelse, hvorefter din SU vil blive stoppet.

**Klagevejledning**

Denne afgørelse kan indbringes for Uddannelses- og Forskningsstyrelsen, hvis klagen vedrører retlige spørgsmål. Retlige spørgsmål kan eksempelvis være inhabilitet, mangelfuld høring, manglende begrundelse eller hjemmel for afgørelsen eller øvrige bekendtgørelsesmæssige eller forvaltningsretlige uoverensstemmelser.

Klagen skal indgives til Universitetet på e-mail: sl-klager@adm.aau.dk **senest to uger fra den dag, du er meddelt afgørelsen**. Universitetet afgiver en udtalelse, som du får lejlighed til at kommentere inden for en frist af mindst en uge. Klagen sendes herefter til styrelsen vedlagt udtalelsen og dine eventuelle kommentarer.

Du kan finde en vejledning til, hvad en klage bør indeholde, på følgende link:

<https://www.studerende.aau.dk/studie-trivselsvejledning/regler/klagevejledning/>

**Lovgrundlag**

Her er de regler, studienævnet har afgjort din sag efter. Der er uddrag af reglerne til sidst i afgørelsen.

* § 17, stk. 3, i Aalborg Universitets fælles regler for tilmelding til undervisning og prøver (regler af 1. september 2022 om tilmelding til undervisning og prøver ved Aalborg Universitet). Kan findes [her](https://www.studieservice.aau.dk/regler-vejledninger/#515770).
* § 29 i bekendtgørelse nr. 2271 af 1. december 2021 om eksamener og prøver ved universitetsuddannelser med senere ændringer (eksamensbekendtgørelsen). Kan findes [her](https://www.retsinformation.dk/eli/lta/2021/2271).
* § 42, stk. 1, nr. 4, i bekendtgørelse nr. 51 af 14. januar 2024 om adgang til universitetsuddannelser tilrettelagt på heltid (universitetsadgangsbekendtgørelsen). Kan findes [her](https://www.retsinformation.dk/eli/lta/2024/51).
* § 36, stk. 1, nr. 4, i bekendtgørelse nr. 56 af 10. januar 2024 om adgang til erhvervsakademiuddannelser og professionsbacheloruddannelser (EA og PB adgangsbekendtgørelsen). Kan findes [her](https://www.retsinformation.dk/eli/lta/2024/56).

**Lovuddrag**

*Fælles regler for tilmelding til undervisning og prøver ved Aalborg Universitet (tilmeldingsreglerne)*

§ 17. Studerende på første studieår af en bacheloruddannelse eller en professionsbacheloruddannelse skal deltage i minimum en prøve i hvert modul på 1. og 2. semester inden udgangen af første studieår.

*Stk. 2.* Såfremt den studerende ikke deltager i minimum en prøve i hvert modul inden udgangen af første studieår, vil den studerende blive udskrevet af Universitetet, jf. dog stk. 3.

*Stk. 3.* Universitetet kan dispensere fra tidsfristerne i stk. 1, hvis der foreligger usædvanlige forhold.

*Bekendtgørelse nr. 2271 af 1. december 2021 om eksamener og prøver ved universitetsuddannelser med senere ændringer (eksamensbekendtgørelsen)*

§ 29. Universitetet fastsætter i bacheloruddannelsens studieordning, hvilke eksamener eller prøver den studerende skal deltage i inden udgangen af det første studieår efter studiestart (førsteårsprøven). Krav til omfanget af førsteårsprøven kan tillige være opgjort i ECTS-point.

*Stk. 2*. Den studerende skal bestå førsteårsprøven, inden udgangen af den studerendes andet studieår. Universitetet kan dog fastsætte i studieordningen, at førsteårsprøven skal være bestået inden udgangen af første studieår.

*Stk. 3*. Reglerne i stk. 1 og 2 gælder uanset antal aflagte prøveforsøg. Den studerende skal dog have mulighed for at aflægge mindst to forsøg i løbet af første studieår, før den studerende kan blive udskrevet af uddannelsen.

*Stk. 4*. Universitetet kan dispensere fra tidsfristerne, hvis der foreligger usædvanlige forhold.

*Bekendtgørelse nr. 51 af 14. januar 2024 om adgang til universitetsuddannelser tilrettelagt på heltid (universitetsadgangsbekendtgørelsen)*

§ 42. Universitetet bringer indskrivningen til ophør for studerende, der

1. har gennemført uddannelsen,
2. er afskåret fra at fortsætte uddannelsen, fordi den pågældende ikke har bestået studiestartsprøven,
3. er afskåret fra at gennemføre uddannelsen, fordi den pågældende har opbrugt sine prøveforsøg
4. er afskåret fra at fortsætte uddannelsen, fordi den pågældende ikke har deltaget i eller har bestået førsteårsprøven,
5. er afskåret fra at fortsætte uddannelsen, fordi den pågældende ikke har opfyldt et studieaktivitetskrav,
6. er afskåret fra at fortsætte uddannelsen som følge af uddannelsens regler,
7. melder sig ud af uddannelsen, eller
8. er varigt bortvist fra universitetet

*Bekendtgørelse nr. 56 af 10. januar 2024 om adgang til erhvervsakademiuddannelser og professionsbacheloruddannelser (EA og PB adgangsbekendtgørelsen)*

§ 36. Uddannelsesinstitutionen bringer indskrivningen til ophør for studerende, der

1. har gennemført uddannelsen,
2. er afskåret fra at fortsætte uddannelsen, fordi den pågældende ikke har bestået studiestartsprøven, jf. eksamensbekendtgørelsen
3. er afskåret fra at gennemføre uddannelsen, fordi den pågældende har opbrugt sine prøveforsøg, jf. eksamensbekendtgørelsen
4. er afskåret fra at fortsætte uddannelsen, fordi den pågældende ikke har deltaget i eller har bestået førsteårsprøven, jf. eksamensbekendtgørelsen
5. er afskåret fra at fortsætte uddannelsen, fordi den pågældende ikke har opfyldt et studieaktivitetskrav, jf. eksamensbekendtgørelsen
6. er afskåret fra at fortsætte uddannelsen som følge af uddannelsens regler (eksempelvis reglen om maksimal studietid),
7. melder sig ud af uddannelsen, eller
8. er varigt bortvist fra institutionen